标题：公元前99年
公元前99年-历史纪事
李陵降匈奴
李陵是名将李广之孙，善骑射，爱人下士。武帝认为他有李广之风，拜为骑都尉。  李陵降匈奴贰师将军李广利奉命出击匈奴时，武帝诏令李陵指挥后续部队，负责押运粮草。李陵不愿接受，提出愿率五千步兵深入单于庭。武帝同意。天汉二年（前99）九月，李陵率领五千步卒从居延出发，向匈奴境内进击。李陵军前进至浚稽山时，与匈奴单于相遇。匈奴三万骑兵包抄进击，李陵指挥士卒英勇搏战，击杀匈奴数千人。单于大惊，又召左、右地兵八万余骑进攻汉军。李陵率步卒机动转战。数日后至一山谷，与匈奴骑兵连续拼搏，又斩杀匈奴三千余人。后来，李陵军转移至一山底，匈奴骑兵追了上来，双方又展开了一场激战。李陵指挥部下隐没在树丛中，射杀匈奴数千人。匈奴单于见汉军作战顽强，且往南撤退，怀疑汉有伏兵，欲引兵撤退。这时，李陵侯管敢投降匈奴，泄露了汉军兵力情况。匈奴单于得知李陵孤军作战，乃全力围击李陵军。李陵率部众拼死力战，最后矢尽道穷，被俘而降。
匈奴降王击车师
  匈奴王天汉二年（前99），汉以匈奴降王成娩为开陵侯，命其率领楼兰兵攻击车师。匈奴遣右贤王率万骑援救车师，成娩兵败引退。
公元前99年-杂谭逸事
赵充国为中郎天汉二年（前99）五月，武帝派遣贰师将军李广利率三万骑兵从酒泉出发，进击匈奴右贤王。李广利率军前进至天山，与匈奴相遇，斩获匈奴万余人。回师途中，被匈奴主力包围，汉军乏食数日，死伤甚众。假司马赵充国率壮士百余人溃围陷阵，贰师将军引兵紧随，最后方得突围。此战汉兵死伤十之六七，赵充国身被二十余创。贰师将军回奏武帝，武帝召见赵充国，亲视其创，并拜为中郎。司马迁受宫刑  司马迁受宫刑天汉二年（前99），武帝得知李陵投降匈奴，大怒，召集群臣议李陵之罪。大臣们都数说李陵不该投降匈奴，只有太史令司马迁为李陵辩解。他说：李陵率领不足五千人的步兵，深入匈奴腹地，打击了几万匈奴骑兵，直到最后，矢尽道穷，援军无望，仍与匈奴殊死拼搏，就是古代的名将也不过如此。他虽然打了败仗，可是杀了这么多的匈奴兵，足可以向天下人交代了。李陵不肯尽死节，一定是想以后将功赎罪来报答陛下。武帝认为司马迁所说乃诬罔之辞 ，是想为李陵游说。于是将其下狱，处以宫刑。作沉命法  作沉命法武帝后期，以巡幸过多，征调频繁，官吏酷暴，农民起义不断爆发，大者数千人，小者亦数百。他们攻打城邑，夺取武库，释放囚犯，杀死官吏，断截交通。武帝派光禄大夫范昆等发兵镇压，有的郡被斩杀的起义者多至万余人，可是起义队伍散亡后又重新聚集，官府对他们无可奈何。天汉二年（前99），武帝令作“沉命法”，法令规定凡二千石以下至小吏察捕不力者，皆处死刑。沉命法颁布后，主管小吏唯恐不能如期破案而招祸，经常隐匿起义者情况。上下级之间也互相欺隐。
徐勃起义
  天汉二年（前99）秋，泰山（今山东泰安东）、琅邪（今山东诸城）等郡农民，因不堪西汉政府的沉重压迫和剥削，在徐勃等倡导下发动起义。起义农民阻山攻城，截断交通，给统治者以沉重的打击。武帝派直指使者暴胜之等衣绣衣持斧分部逐捕，镇压起义农民。一些刺史、郡守因未能及时镇压起义者而被诛杀。
通鉴记载
世宗孝武皇帝下之上天汉二年（壬午，公元前九九年） 
春，上行幸东海。还，幸回中。 
夏，五月，遣贰师将军广利以三万骑出酒泉，击右贤王于天山，得胡首虏万馀级而还。匈奴大围贰师将军，汉军乏食数日，死伤者多。假司马陇西赵充国与士百馀人溃围陷陈，贰师引兵随之，遂得解。汉兵物故什六七，充国身被二十馀创。贰师奏状，诏征充国诣行在所，帝亲见，视其创，嗟叹之，拜为中郎。 
汉复使因酐杅将军敖出西河，与强弩都尉路博德会涿涂山，无所得。 
初，李广有孙陵，为侍中，善骑射，爱人下士。帝以为有广之风，拜骑都尉，使将丹杨、楚人五千人，教射酒泉、张掖以备胡。及贰师击匈奴，上诏陵，欲使为贰师将辎重，陵叩头自请曰：“臣所将屯边者，皆荆楚勇士奇材剑客也，力扼虎，射命中，愿得自当一队，到兰干山南以分单于兵，毋令专向贰师军。”上曰：“将恶相属邪！吾发军多，无骑予女。”陵对：“无所事骑，臣愿以少击众，步兵五千人涉单于庭。”上壮而许之。因诏路博德将兵半道迎陵军。博德亦羞为陵后距，奏言：“方秋，匈奴马肥，未可与战，愿留陵至春俱出。”上怒，疑陵悔不欲出而教博德上书，乃诏博德引兵击匈奴于西河。诏陵以九月发，出遮虏障，至东浚稽山南龙勒水上，徘徊观虏，即亡所见，还，抵受降城休士。陵于是将其步卒五千人，出居延，北行三十日，至浚稽山止营，举图所过山川地形，使麾下骑陈步乐还以闻。步乐召见，道陵将率得士死力，上甚悦，拜步乐为郎。 
陵至浚稽山，与单于相值，骑可三万围陵军，军居两山间，以大车为营。陵引士出营外为陈，前行持戟、盾，后行持弓、弩。虏见汉军少，直前就营。陵搏战攻之，千弩俱发，应弦而倒。虏还走上山，汉军追击杀数千人。单于大惊，召左、右地兵八万馀骑攻陵。陵且战且引南行，数日，抵山谷中，连战，士卒中矢伤，三创者载辇。两创者将车，一创者持兵战，复斩首三千馀级。引兵东南，循故龙城道行四五日，抵大泽葭苇中，虏从上风纵火，陵亦令军中纵火以自救。南行至山下，单于在南山上，使其子将骑击陵。陵军步斗树木间，复杀数千人，因发连弩射单于，单于下走。是日捕得虏，言“单于曰：‘此汉精兵，击之不能下，日夜引吾南近塞，得无有伏兵乎？’诸当户君长皆言：‘单于自将数万骑击汉数千人不能灭，后无以复使边臣，令汉益轻匈奴。复力战山谷间，尚四五十里，得平地，不能破，乃还。’” 
是时陵军益急，匈奴骑多，战一日数十合，复伤杀虏二千馀人。虏不利，欲去，会陵军候管敢为校尉所辱，亡降匈奴，具言：“陵军无后救，射矢且尽，独将军麾下及校尉成安侯韩延年各八百人为前行，以黄与白为帜。当使精骑射之，即破矣。”单于得敢大喜，使骑并攻汉军，疾呼曰：“李陵、韩延年趣降！”遂遮道急攻陵。陵居谷中，虏在山上，四面射，矢如雨下。汉军南行，未至鞮汗山，一日五十万矢皆尽，即弃车去。士尚三千馀人，徒斩车辐而持之，军吏持尺刀，抵山，入狭谷，单于遮其后，乘隅下垒石，士卒多死，不得行。昏后，陵便衣独步出营，止左右：“毋随，丈夫一取单于耳！”良久，陵还，太息曰：“兵败，死矣！”于是尽斩旌旗，及珍宝埋地中，陵叹曰：“复得数十矢，足以脱矣。今无兵复战，天明，坐受缚矣。各鸟兽散，犹有得脱归报天子者。”令军士人持二升Я，一片冰，期至遮障者相待。夜半时，击鼓起士，鼓不鸣。陵与韩延年俱上马，壮士从者十馀人，虏骑数千追之，韩延年战死。陵曰：“无面目报陛下！”遂降。军人分散，脱至塞者四百馀人。 
陵败处去塞百馀里，边塞以闻。上欲陵死战；后闻陵降，上怒甚，责问陈步乐，步乐自杀。群臣皆罪陵，上以问太史令司马迁，迁盛言：“陵事亲孝，与士信，常奋不顾身以徇国家之急，其素所畜积也，有国士之风。今举事一不幸，全躯保妻子之臣随而媒蘖其短，诚可痛也！且陵提步卒不满五千，深蹂戎马之地，抑数万之师，虏救死扶伤不暇，悉举引弓之民共攻围之，转斗千里，矢尽道穷，士张空弮，冒白刃，北首争死敌，得人之死力，虽古名将不过也。身虽陷败，然其所摧败亦足暴于天下。彼之不死，宜欲得当以报汉也。”上以迁为诬罔，欲沮贰师，为陵游说，下迁腐刑。 
久之，上悔陵无救，曰：“陵当发出塞，乃诏强弩都尉令迎军；坐预诏之，得令老将生奸诈。”乃遣使劳赐陵馀军得脱者。 
上以法制御下，好尊用酷吏，而郡、国二千石为治者大抵多酷暴，吏民益轻犯法；东方盗贼滋起，大群至数千人，攻城邑，取库兵，释死罪，缚辱郡太守、都尉，杀二千石；小群以百数掠卤乡里者，不可胜数。道路不通。上始使御史中丞、丞相长史督之，弗能禁；乃使光禄大夫范昆及故九卿张德等衣绣衣，持节、虎符，发兵以兴击。斩首大部或至万馀级，及以法诛通行、饮食当连坐者，诸郡甚者数千人。数岁，乃颇得其渠率，散卒失亡复聚党阻山川者往往而群居，无可奈何。于是作《沈命法》，曰：“群盗起，不发觉，发觉而捕弗满品者，二千石以下至小吏，主者皆死。”其后小吏畏诛，虽有盗不敢发，恐不能得，坐课累府，府亦使其不言。故盗贼多，上下相为匿，以文辞避法焉。 
是时，暴胜之为直指使者，所诛杀二千石以下尤多，威振州郡。至勃海，闻郡人隽不疑贤，请与相见。不疑容貌尊严，衣冠甚伟，胜之躧履起迎，登堂坐定，不疑据地曰：“窃伏海濒，闻暴公子旧矣，今乃承颜接辞。凡为吏，太刚则折，太柔则废，威行，施之以恩，然后树功扬名，永终天禄。”胜之深纳其戒；及还，表荐不疑，上召拜不疑为青州刺史。济南王贺亦为绣衣御史，逐捕魏郡群盗，多所纵舍，以奉使不称免，叹曰：“吾闻活千人，子孙有封，吾所活者万馀人，后世其兴乎！” 
是岁，以匈奴降者介和王成娩为开陵侯，将楼兰国兵击车师；匈奴遣右贤王将数万骑救之，汉兵不利，引去。